Here is a page extracted from Wikipedia that may contain CSS, HTML, and a lot of unformatted text.

Title: Museu de Tapices d'a Seu de Zaragoza
Content: O Museu de Tapices d'a Seu de Zaragoza ye un museu de tapices situau en l'antigo archivo d'a Seu d'o Salvador de Zaragoza.

O Museu expone parti d'a important colección (actualment se i amostran 23), composada por 63 tapices d'os sieglos XV, XVI y XVII, teixius en os famosos tallers europeus d'Arrás, Tournai y Bruselas. Beluns d'istos fuoron donaus a o Cabildo por arcebispes de Zaragoza como Alonso d'Aragón u Andrés Santos, estando beluns procedents d'as coleccions reyals d'os monarcas aragoneses.
O museu permite veyer cuantas epocas d'evolución de l'arte d'o tapiz, por o que se puet considerar una d'as mas relevants y completas coleccions en l'ambito internacional. O Museu tenió o suyo orichen en 1932 y actualment conta con tres salas d'exposición permanente y una sala de depositos. En o Museu se pueden veyer amás, cuantas piezas d'orfebrería, pinturas, ornamentos sagraus, esculturas, etc. En un almadazén u deposito ubicau en o mesmo museu se guardan a resta d'os tapices d'a colección, beluns d'éls encara sin restaurar.

Os tapices

Funcions 
Os tapices d'a Seu han serviu a o largo d'os sieglos pa decorar os espacios publicos y privaus y dar solemnidat a bels actos civils y relichiosos como vodas u coronacions. En concreto, ye documentau o costumbre dende o sieglo XV de penchar as telas en a seu mientres tot l'anyo liturchico, costumbre que se restrinchió posteriorment a o monumento de Semana Santa, practica que se prolargó dica a decada de 1970.

Series de tapices 

Os tapices mas antigos presents en o Museu corresponden a la serie d'A Pasión, con dos tapices dataus en o primer tercio d'o sieglo XV: Misterios d'a Pasión dica a preparación en a Cruz tamién conoixiu como Historia d'a Pasión, y A Crucifixión y a Resurrección. Istos tapices siguen con fidelidat o dito "estilo d'Arrás", creyau por o conoixiu centro licero d'ista localidat francesa d'a rechión de Flandres, que produció as suyas obras en a primera metat d'o sieglo XV.

D'a segunda metat d'o sieglo XV datan atras tres series caracterizadas por a suya adscripción a o "estilo de Tournai", por situar-se en ista ciudat un importante taller flamenco a o que s'atribuye un eixemplar en a Seu: o tapiz d'a Expedición de Bruto ta Aquitania, conoixiu como o tapiz dAs Naus.

As series mas destacadas d'a colección catedralicia de tapices, ordenadas cronolochicament, son:
{|border="0" cellpadding="2"
|- valign="top"
|
 Serie A Pasión (tapices franceses, estilo d'Arrás, primer tercio d'o sieglo XV):
 Misterios d'a Pasión dica a preparación en a Cruz A Crucifixión y a Resurrección.
 Serie As Naus (taller de Tournai, segunda metat d'o sieglo XV): 
 Expedición de Bruto ta Aquitania u As Naus. 
 Serie Asuero y Ester (estilo de Tournai, segunda metat d'o sieglo XV): 
 Banquet d'Asuero Exaltación d'Ester a la cadiera reyal de Persia Intriga d'Aman.
 Serie A Exaltación d'a Santa Cruz (estilo de Tournai, segunda metat d'o sieglo XV): 
 Captividat d'a Santa Cruz Exaltación d'a Santa Cruz.
 Serie Historia de Chefté (estilo de Tournai, segunda metat d'o  sieglo XV): 
 Voto de Chefté.
 Serie Historia de Sant Chuan Baptista (tapices flamencos, taller de Bruselas, primera decada d'o sieglo XVI) 
 O Baptista en o Chordán Baptismo de Chesucristo Sant Chuan Baptista debant d'Herodes. A suya prisión.
 Serie Historia d'a Virchen (tapices flamencos, primera metat d'o sieglo XVI): 
 Exaltación de María Mai de Dios.
 Serie Chesucristo. Simbolismo biblico y misterios de Mana (tapices flamencos, primera metat d'o sieglo XVI): 
 Glorificación de Chesucristo Resurrección de Lazaro Serie Simbolismo biblico (tapices flamencos, primera metat d'o sieglo XVI): 
 Presentación d'Ester debant d'Asuero Esposallas de Sant Chuaquín y Santa Ana.
 Serie Historia de Chusé (tapices flamencos, primera metat d'o sieglo XVI): 
 Chusé vendiu por os suyos chirmans en fegura de Chesucristo vendiu por Chudas.
 Serie Guerra de Troya (tapices flamencos, tallers de Bruselas, primera metat d'o sieglo XVI): 
 Duelo de Paris y Menelau Chudicio de Paris Serie Historia de Troya (tapices flamencos, escuela de Van Roome, primera metat d'o sieglo XVI): 
 Matrimonio d'Helena con Paris Sacrificio d'Agamenón Discordias y zelos|
 Serie Historia de Davit y Betsabé (tapices flamencos, escuela de Van Roome, primera metat d'o sieglo XVI): 
 Davit recibe a Betsabé Coronación de Betsabé por Salomón Serie Vicios y Virtuz (tapices flamencos, escuela de Van Roome, primera metat d'o sieglo XVI): 
 O pecau orichinal y as suyas consecuencias en a vida de l'hombre Os pecaus capitals Chudicio Final Serie Historia de Moisen (tapices flamencos, segunda metat d'o sieglo XVI): 
 Moisen quitau d'o Nilo Moisen entregau a la suya propia mai Moisen tornau a la princesa Moisen nino saca a corona a o Faraón Moisen esfiende a las fillas de Chethro Moisen presentau a Chethro por una d'as suyas fillas. 
 Matrimonio de Moisen con Sefora
 Moisen en o Horeb.
 Serie Zodíaco (tapices flamencos, segunda metat d'o sieglo XVI): 
 Moisen pisa a corona. Signo Acuario
 Pretexto. Signo Pisces
 Aleixandre y os persas. Signo Aries
 O suenio d'Alcides. Signo Tauro
 Venus y Adonis. Signo Cheminis
 Curio Dentato. Signo Cancro
 O centauro Quirón. Signo León
 Gubierno de Chusé en Echipto. Signo Virgo
 Hercules da muerte a o dragón. Signo Libra
 O tresoro de César. Signo Escurpión
 Tobías, ciego da consellos a o suyo fillo. Signo Sagitario
 Chacob, moribundo, bendice a os fillos de Chusé: Efraín y Manases. Signo Capricornio.
 Serie Historia de Debora (tapices flamencos, segunda metat d'o sieglo XVI): 
 Debora recibe a Barac
 Debora armada pa o combate.
 Serie Historia de Constantino (sieglo XVII): 
 Pretoriano Romano
 Nerón y Popea
 Constantín ante Galerio
 Batalla d'o Puent Milvio
 Coronación d'a muller de Constantín
 Serie Apoteosi de Baco (sieglo XVII): Apoteosi de Baco.
 Dos tapices heraldicos' (sieglo XVI) con o escudo d'o Duque de Calabria.
|}

 Referencias 

 Enlaces externos 
 
  Tratamiento de restauración del conjunto de textiles hallados en el sepulcro de D. Hernando de Aragón, Siglo XVI, International Institute for Conservation of Historic and Artistics Works'', Grupo espanyol.

Seu d'o Salvador de Zaragoza
Tapices d'a Seu de Zaragoza